
Šta mislite o stavu nekih islamskih učenjaka da se sadekatul-fitr ne može dati u riži jer se narod još uvijek hrani namirnicama koje su spomenute u predanju u kojem se govori o u?


* 
* 
* 
* 
* 
* 
* 

 
Može li se sadaka, sadekatul fitr davati u riži?

Da, neki islamski autoriteti kažu da nije dozvoljeno na ime sadekatul-fitra dati nijednu drugu namirnicu ako se narod hrani namirnicama koje su spomenute u hadisu, a to su: pšenica, datule, ječam, grožđice i suhi sir. To njihovo mišljenje u potpunosti je oprečno stavu nekih drugih islamskih autoriteta koji drže da se kao sadekatul-fitr mogu davati sve namirnice, pa i u protivvrijednosti. To su dvije krajnosti. Ispravno je da je kao sadekatul-fitr dozvoljeno dati bilo koju vrstu hrane kojom se ljudi hrane. To dokazuje predanje u kojem stoji da je Ebu Seid, radijallahu anhu, kazao: “Za vrijeme Allahova Poslanika, ﷺ, davali smo kao sadekatul-fitr jedan *sa‘* hrane, a hranili smo se datulama, ječmom, grožđicama i suhim sirom” (el-Buhari, 1506).  

Ebu Seid, radijallahu anhu, nije ovdje spomenuo pšenicu, koja u ovom kontekstu, koliko mi je poznato, nije spomenuta ni u jednom pouzdanom jasnom hadisu, premda je pešnicu, nesumnjivo, dozvoljeno davati kao sadekatul-fitr. Zatim, kao potkrepu ovom obrazloženju možemo navesti i Ibn Abbasove, radijallahu anhu, riječi: “Resulullah, ﷺ, naredio je davanje sadekatul-fitra radi toga da bude čišćenje posta od neprimjernih riječi i ružnih postupaka, te da se pomoću njega nahrane potrebiti” (o izvoru ovog predanja bilo je govora).  

Eto, dozvoljeno je dati sadekatul-fitr u namirnici koja nije jedna od peteriju namirnica koje su uvjetovali neki pravnici. Otuda, sadekatul-fitr dopušteno je dati u riži, pa štaviše, prema mom prosuđivanju, bolje je sad davati rižu kao sadekatul-fitr, jer je jeftinija i narodu draža od nekih drugih namirnica. A treba uzeti u obzir i to da se način ishrane razlikuje, pa ćemo naći da je u nekim dijelovima određene zemlje zastupljena određena ***[hrana](https://pitajucene.com/search/hrana/questions/ "Pretraži pitanja o hrani")***, u drugim dijelovima druga – u svakom se području kao sadekatul-fitr daje ono što je narodu korisnije.  

Šejh ***[Muhammed b. Usejmin](https://pitajucene.com/search/Muhammed+b.+Usejmin/answers/ "Pretraži odgovore od Muhammed b. Usejmin")***


